Diari Oficial de la Generalitat Valenciana


Sumari del DOGV 7214, del 14-02-2014 (2014/1263)

RESOLUCIÓ de 12 de febrer de 2014, de la consellera d'Educació, Cultura i Esport, per la qual nomena un vocal de la Junta Qualificadora de Documents Administratius.
--------------------------------------------------------------------------------------------------------------------------------------------------------------------

### Dades del document

Número de DOGV
:   7214

Data del DOGV
:   14-02-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/1263


Data del document
:   12-02-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Junta Qualificadora de Documents Administratius

RESOLUCIÓ de 12 de febrer de 2014, de la consellera d'Educació, Cultura i Esport, per la qual nomena un vocal de la Junta Qualificadora de Documents Administratius.  
 [2014/1263]  
El Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics (DOGV 5150, 07.12.2005), establix, en el capítol II, la composició, la duració del mandat, les funcions i el funcionament de la Junta Qualificadora de Documents Administratius. També està previst que els membres de la Junta Qualificadora de Documents Administratius, segons l'article 8 del mencionat decret, seran nomenats pel titular de la conselleria competent en matèria de cultura.  
  
D'acord amb això, per mitjà de la Resolució de 28 de gener de 2012, de la consellera de Turisme, Cultura i Esport (DOCV 6713, 14.02.2012), Consuelo Poveda Poveda va ser nomenada vocal de la Junta Qualificadora de Documents Administratius.   
Recentment, esta vocal proposada pel centre directiu competent en matèria arxius ha perdut la condició per la qual va ser proposada, d'acord amb l'article 9.2.c del Decret 189/2005, per la qual cosa és procedent el seu cessament mitjançant una resolució del titular de l'òrgan que la va nomenar i substituir-la per un altre funcionari proposat pel mateix centre directiu competent en matèria d'arxius.  
Per tot això, resolc:  
  
Primer. Substitució de vocal  
El cessament de Consuelo Poveda Poveda com a vocal de la Junta Qualificadora de Documents Administratius, i el nomenament, per a substituir-la, de Laura Mensua Muñoz.  
  
Segon. Recursos  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra esta resolució, que posa fi a la via administrativa, es pot interposar un recurs potestatiu de reposició o directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes des de l'endemà de ser publicada en el Diari Oficial de la Comunitat Valenciana.  
  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de ser publicada en el Diari Oficial de la Comunitat Valenciana.  
  
València, 12 de febrer de 2014.- La consellera d'Educació, Cultura i Esport: María José Catalá Verdet.